Document ID: /roh_data/filtered/fineweb-2-filterrobots_roh.jsonl.gz/5757

cuntegn
Exteriur
UE propona quant fitg mintga pajais duai reducir il CO2
En il cumbat cunter la midada dal clima vul l'Uniun europeica reducir las emissiuns da CO2 fin il 2030 per 40% cumpareglià cun il 1990. Per cuntanscher quai ha la cumissiun da l'UE preschentà propostas quant fitg che mintga singul pajais duai reducir sias emissiuns.
La Svezia ed il Luxemburg han survegnì las pli ambiziusas finamiras. Ils dus pajais duain sminuir lur emissiuns per 40%. La Pologna perencunter duai sulet reducir quellas per 7%, la Bulgaria insumma betg.
La cumissiun da l'UE vul plinavant per l'emprima giada introducir limitas da CO2 per producents da camiuns e bus.
RR novitads 18:00